open-index/open-wikipedia-markdown huggingface dataset:
Άιτελ Φρειδερίκος του Τσόλερν

Ο **Άιτελ-Φρειδερίκος**, γερμ. Eitel-Friedrich (1454 - 27 Ιουλίου 1490) από τον Οίκο των Χοεντσόλερν-Σουαβίας ήταν ναύαρχος των Κάτω Χωρών.

## Βιογραφία
Ήταν ο τρίτος γιος του Γιόμπστ Νικόλαος Α΄ κόμης του Χοεντσόλερν και της Αγνής, κόρης του Ιωάννη ΣΤ΄ κόμη του Βέρντενμπουρκ-Ζάργκανς.

Ακολούθησε τον Μαξιμιλιανό Α΄ των Αψβούργων της Γερμανίας στις Κάτω Χώρες εναντίον της εξέγερσης της Φλάνδρας. Ο Φίλιππος των Λα Μαρκ ως ναύαρχος των Κάτω Χωρών είχε αποτύχει με τους εξεγερθέντες και ο Άιτελ-Φρειδερίκος τον αντικατέστησε. Κατά την πολιορκία του Μόντφοορτ το 1490, απεβίωσε σε ηλικία 36 ετών. Δύο αδέλφια του είχαν αποβιώσει σε μάχη πριν από αυτόν.

Τον διαδέχθηκε ο Κορνέλις του Γκλύμες ως ναύαρχος των Κάτω Χωρών.

## Πρόγονοι

## Παραπομπές


## Πηγές
* Wolfgang Neugebauer: Die Hohenzollern. Anfänge, Landesstaat und monarchische Autokratie bis 1740, vol. 1, Stuttgart, Berlin, and Cologne, 1996
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, Online

Κατηγορία:Οίκος των Χοεντσόλερν
Banco Bilbao Vizcaya Argentaria

Η **Banco Bilbao Vizcaya Argentaria** (**BBVA**) είναι πολυεθνικός ισπανικός τραπεζικός όμιλος που ιδρύθηκε από τη συγχώνευση των Banco Bilbao Vizcaya και Argentaria το 1999 και είναι η δεύτερη μεγαλύτερη τράπεζα στην Ισπανία. Η εταιρεία αποτελεί συστατικό στοιχείο του χρηματιστηριακού δείκτη IBEX 35 και Euro Stoxx 50. Το 2007, η επιχείρηση ξεκίνησε μια πρωτοβουλία ψηφιακής μετατροπής της τράπεζας. Από το 2015, ο συνολικός αριθμός των πελατών αυτών ανερχόταν σε 14,8 εκατομμύρια.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ισπανίας
Άιτελ Φρειδερίκος Β΄ του Χοεντσόλερν

Ο **Άιτελ-Φρειδερίκος Β΄**, γερμ. Eitel-Friedrich III (π. 1452 - 18 Ιουνίου 1512) από τον Οίκο των Χοεντσόλερν-Σουαβίας ήταν κόμης του Χοεντσόλερν (1488-1512).

## Βιογραφία
Ήταν ο δευτερότοκος γιος του Γιόμπστ Νικολάου Α΄ κόμη του Χοεντσόλερν και της Αγνής, κόρης του Ιωάννη ΣΤ΄ κόμη του Βέρντενμπουρκ-Ζάργκανς.

Το 1512 απεβίωσε στο Τρηρ σε ηλικία 60 ετών και τον διαδέχθηκε ο τρίτος γιος του Άιτελ-Φρειδερίκος Γ΄.

## Οικογένεια
Νυμφεύτηκε to 1482 τη Μαγδαληνή των Χοεντσόλερν, κόρη του Φρειδερίκου κυρίου του Άλτμαρκ και είχε τέκνο:
* Φραγκίσκος-Βόλφγκανκ 1483/84-1517. Νυμφεύτηκε τη Ροζίνα κόρη του μαργράβου του Μπάντεν.
* Βάνντελμπερτα π. 1484-1551, παντρεύτηκε τον Αλβέρτο Γ΄ κόμη του Χοενλόε-Βάικερσχαϊμ.
* Ιωακείμ 1485/86-1538. Νυμφεύτηκε την Αναστασία του Στόφφελν.
* Μαρία-Σαλώμη 1488-1548, παντρεύτηκε τον Λουδοβίκο ΙΕ΄ κόμη του Έττινγκεν.
* Άιτελ-Φρειδερίκος Γ΄ 1494-1525, κόμης του Χοεντσόλερν.
* Άννα 1496-1530, μοναχή.

## Πρόγονοι

## Πηγές
* Martin Dressel: Graf Eitelfriedrich II. von Zollern (1452 - 1512), Gesellschaft für Reichskammergerichtsforschung, Wetzlar, 1995
* Wolfgang Neugebauer: Die Hohenzollern. Anfänge, Landesstaat und monarchische Autokratie bis 1740, vol. 1, Stuttgart, Berlin and Cologne, 1996
* Theodor Schön (1900), "Zollern: Graf Eitel Friedrich II. von", Allgemeine Deutsche Biographie (ADB) (in German), 45, Leipzig: Duncker & Humblot, pp. 414–415
* Constantin von Wurzbach: Hohenzollern, Eitel Friedrich (IV.), in: Biographisches Lexikon des Kaiserthums Oesterreich, vol. 9, Verlag L. C. Zamarski, Vienna, 1863, p. 217

## Παραπομπές


Κατηγορία:Οίκος των Χοεντσόλερν
Άιτελ Φρειδερίκος Γ΄ του Χοεντσόλερν

Ο **Άιτελ-Φρειδερίκος Γ΄**, γερμ. Eitel-Friedrich III (1494 - 15 Ιανουαρίου 1525) από τον Οίκο των Χοεντσόλερν-Σουαβίας ήταν κόμης του Χοεντσόλερν (1512-1525).

## Βιογραφία
Ήταν ο τρίτος γιος του Άιτελ-Φρειδερίκου Β΄ κόμη του Χοεντσόλερν και της Μαγδαληνής των Χοεντσόλερν, κόρης του Φρειδερίκου κυρίου του Άλτμαρκ.

Το 1525 απεβίωσε στην Παβία σε ηλικία 31 ετών και τον διαδέχθηκε ο πρωτότοκος γιος του Κάρολος Α΄.

## Οικογένεια
Νυμφεύτηκε το 1515 την Ιωάννα των Βίττεμ, κόρη του Φιλίππου κυρίου των Μπέερσελ & Μπούτερσεμ και είχε τέκνα:
* Κάρολος Α΄ 1516-1576, κόμης του Χοεντσόλερν.
* Άννα απεβ. 1574.
* Άιτελ-Φρειδερίκος απεβ. 1544 στην πολιορκία του Σανκτ Ντίτσηρ.
* Φέλιξ-Φρειδερίκος απεβ. 1550.
* Ιωάννα απεβ. 1550, παντρεύτηκε τον σενεσάλη Ιάκωβο Γ΄ βαρόνο του Βάλντμπουρκ-Τράουχμπουρκ.

## Πρόγονοι

## Παραπομπές


## Πηγές
* Wolfgang Neugebauer: Die Hohenzollern. Anfänge, Landesstaat und monarchische Autokratie bis 1740, vol. 1, Stuttgart, Berlin and Cologne, 1996

Κατηγορία:Οίκος των Χοεντσόλερν
Έλληνες στην Ουγγαρία

Οι **Έλληνες στην Ουγγαρία** (ουγγρικά: Görögök) αποτελούν μια από τις δεκατρείς αναγνωρισμένες εθνικές μειονότητες στην Ουγγαρία, με βάση το νόμο περί δικαιωμάτων των εθνικών και εθνοτικών μειονοτήτων που θεσπίστηκε από το ουγγρικό κοινοβούλιο στις 7 Ιουλίου 1993.

Η ουγγρική νομοθεσία αναγνωρίζει τα μειονοτικά δικαιώματα των ατόμων, θεσπίζει την έννοια των συλλογικών δικαιωμάτων των εθνοτικών μειονοτήτων και δηλώνει το αναφαίρετο συλλογικό δικαίωμα των μειονοτήτων να διατηρούν την εθνοτική τους ταυτότητα. Ο νόμος επιτρέπει επίσης ενώσεις, κινήματα και πολιτικά κόμματα εθνικού χαρακτήρα και δίνει εντολή στην απεριόριστη χρήση εθνικών γλωσσών. Για να αναγνωριστεί, μια εθνοτική ομάδα πρέπει να έχει τουλάχιστον 100 χρόνια παρουσίας στη χώρα και τα μέλη της πρέπει να είναι πολίτες της χώρας.

Οι πρώτες μετακινήσεις Ελλήνων στο έδαφος της σημερινής Ουγγαρίας (ως τμήμα της Αυστριακής Αυτοκρατορίας) σημειώθηκαν τον 15ο και 16ο αιώνα και αποτελούνταν κυρίως από μεμονωμένα άτομα με υψηλό μορφωτικό επίπεδο. Μαζικές μεταναστεύσεις δεν συνέβησαν μέχρι τον 17ο αιώνα, με τα μεγαλύτερα κύματα να είναι το 1718 και το 1760-1770, συνδέονταν κυρίως με τις οικονομικές συνθήκες της περιόδου Εκτιμάται ότι 10.000 Έλληνες μετανάστευσαν στην Ουγγαρία στο δεύτερο μισό του 18ου αιώνα.

Η σημερινή ελληνική κοινότητα αποτελείται κυρίως από πολιτικούς πρόσφυγες από τον Ελληνικό Εμφύλιο Πόλεμο και αριθμεί 3.916 άτομα σύμφωνα με την απογραφή του 2011. Στο χωριό Μπελογιάννης, που ιδρύθηκε το 1950 από Έλληνες πρόσφυγες, ο δήμαρχος είναι παραδοσιακά Έλληνας αν και ο αριθμός των Ελλήνων έχει μειωθεί σε περίπου 300 σε σχέση με τον συνολικό πληθυσμό, που είναι 1.200 κάτοικοι.

## Δείτε επίσης
* Έλληνες
* Απόδημος Ελληνισμός
* Σχέσεις Ελλάδας-Ουγγαρίας

## Παραπομπές


## Εξωτερικοί σύνδεσμοι
* / Αυτοδιοίκηση των Ελλήνων της Ουγγαρίας 
* / Οικουμενικό Πατριαρχείο της Κωνσταντινούπολης - Εξαρχάτο της Ουγγαρίας


Κατηγορία:Ελληνική διασπορά ανά χώρα
Γλώσσα σήμανσης

Η **γλώσσα σήμανσης** (αγγλικά: *markup language*) παρέχει τη δυνατότητα να υποσημειώσουμε ένα κείμενο κατά αντιστοιχία με τον παραδοσιακό τρόπο όπου με μπλε στυλό υποσημειώναμε ένα κείμενο προσθέτοντας πληροφορίες για τη σημασιολογία του ή παραπομπές σε άλλες σχετικές πηγές κτλ. Στα ψηφιακά μέσα και συγκεκριμένα στις ιστοσελίδες, ως γλώσσα σήμανσης χρησιμοποιείται η Γλώσσα Σήμανσης Υπερκειμένου (HTML - Hypertext Markup Language) όπου η σήμανση γίνεται με τη χρήση ετικετών (*tags*). Μέσω των ετικετών μπορεί να καθοριστεί η σημασιολογία τμημάτων του κειμένου (επικεφαλίδα, παράγραφος, περιεχόμενο με εμφατικό χαρακτήρα, απόσπασμα, παραπομπή, σύνδεσμος κτλ.).

Κατηγορία:Γλώσσες σήμανσης-μορφοποίησης
Φρειδερίκος ΙΒ΄ του Χοεντσόλερν

Ο **Φρειδερίκος ΙΒ΄**, γερμ. Friedrich III (πριν το 1401 - 1443) από τον Οίκο των Χοεντσόλερν-Σουαβίας ήταν κόμης του Χοεντσόλερν (1401-1443).

## Βιογραφία
Ήταν ο πρωτότοκος γιος του Φρειδερίκου ΙΑ΄ κόμη του Χοεντσόλερν και της Αδελαΐδας, κόρης του Χούγκο κόμη του Φύρστενμπερκ-Τσίνντελσταϊν.

Η κομητεία είχε οικονομικές δυσχέρειες και είχε πωλήσει περιοχές, όμως έτσι μειώθηκε η πολιτική της σημασία. Η υπόλοιπη κομητεία είχε διαιρεθεί σε πολλά μέλη του Οίκου. Το 1401 απεβίωσε ο Φρειδερίκος ΙΑ΄ και το επόμενο έτος η κομητεία διαιρέθηκε μεταξύ του αδελφού του Άιτελ-Φρειδερίκου Α΄ και του Φρειδερίκου ΙΒ΄, που ανέλαβε κόμης. Το κάστρο Χοεντσόλερν, η πόλη Χέχινγκεν και ο μύλος ήταν από κοινού. Ο κόμης φιλονικούσε με τον θείο του Άιτελ-Φρειδερίκο Α΄.

Ο Φρειδερίκος ΙΒ΄ αναγκάστηκε να πωλήσει και άλλη περιοχή στον κόμη της Βυρτεμβέργης, αλλά το πρόβλημα δεν λύθηκε και το 1418 η Αυλή της Γερμανίας στο Ρόττβαϊλ κήρυξε βασιλική απαγόρευση επί του Φρειδερίκου ΙΒ΄, ο οποίος έπρεπε να φύγει. Ο Φρειδερίκος ΙΒ΄ ξεκίνησε διαμάχη με την ελεύθερη, βασιλική πόλη του Ρόττβαϊλ. Τότε η "Ομάδα των ελευθέρων Σουαβικών πόλεων", ο θείος του και ο κόμης της Βυρτεμβέργης τον πολιόρκησαν στο κάστρο Χοεντσόλερν. Έπειτα από δέκα μήνες αναγκάστηκε να παραδοθεί το 1423. Ο Σιγισμούνδος της Γερμανίας τον τιμώρησε διατάζοντας την καταστροφή του κάστρου του και του απαγόρευσε να το οικοδομήσει πάλι.

Το 1426 συμφιλιώθηκε με τον θείο του. Τα χρέη κινδύνευαν να κάνουν το Χοεντσόλερν υποτελές στη Βυρτεμβέργη. Το 1428/29 η χήρα Ενριέττα, κηδεμόνας του ανήλικου γιου της Λουδοβίκου Α΄ κόμη της Βυρτεμβέργης-Ούραχ, αιχμαλώτισε τον κόμη ως το 1440. Όταν ελευθερώθηκε, ξεκίνησε ταξίδι στους Αγ. Τόπους, αλλά στη διαδρομή απεβίωσε το 1443. Ήταν 42 ετών, άτεκνος και άφησε την κομητεία με σοβαρά οικονομικά προβλήματα.

## Οικογένεια
Νυμφεύτηκε την Άννα του Ζουλτς· δεν απέκτησαν απογόνους.

## Πρόγονοι

## Πηγές
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, Online
* Wolfgang Neugebauer: Die Hohenzollern. Anfänge, Landesstaat und monarchische Autokratie bis 1740, vol. 1, Stuttgart, Berlin and Cologne, 1996
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, Online

## Παραπομπές


Κατηγορία:Οίκος των Χοεντσόλερν
Θανατοφοβία

**Η θανάτια αγωνία** είναι το άγχος που προκαλείται από τις σκέψεις του θανάτου. Μία πηγή ορίζει το άγχος αυτό ως μια "αίσθηση του φόβου, ανησυχίας ή άγχους όταν κάποιος σκέφτεται τη διαδικασία του θανάτου, ή την παύση της ύπαρξης. Δεν έχει σχέση με την νεκροφοβία η οποία είναι μια συγκεκριμένη φοβία για τα νεκρά άτομα ή πράγματα (δηλαδή άλλοι που πέθαναν ή πεθαίνουν, όχι δικό του θάνατο).

## Αναφορές

## Εξωτερικοί σύνδεσμοι

Κατηγορία:Θάνατος
Κατηγορία:Φιλοσοφία της ζωής
Κατηγορία:Φοβίες
Υπερσμήνος

[right|300px|thumb|Ένας χάρτης των Υπερσμήνων και των κενών που βρίσκονται πλησιέστερα στη [Γη.]]

Ένα **υπερσμήνος** είναι μια μεγάλη ομάδα μικρότερων σμήνων γαλαξιών ή ομάδων γαλαξιών, που είναι από τις πιο γνωστές δομές του Κόσμου. Ο Γαλαξίας μας είναι μέρος του συστήματος γαλαξιών της Τοπικής Ομάδας (που περιέχει περισσότερους από 54 γαλαξίες), το οποίο με τη σειρά του είναι μέρος του Υπερσμήνους Λανιακέα. Αυτό το υπερσμήνος καλύπτει πάνω από 500 εκατομμύρια έτη φωτός, ενώ η Τοπική Ομάδα εκτείνεται πάνω από 10 εκατομμύρια έτη φωτός. Ο αριθμός των υπερσμήνων στο παρατηρούμενο σύμπαν υπολογίζεται ότι είναι 10 εκατομμύρια.

Οι γαλαξίες ομαδοποιούνται σε σμήνη αντί να διασκορπίζονται τυχαία. Σμήνη γαλαξιών, με τη σειρά τους, ομαδοποιούνται για να σχηματίσουν υπερσμήνη. Συνήθως, τα υπερσμήνη περιέχουν δεκάδες ατομικά σμήνη σε όλη την έκταση ενός χώρου περίπου 150 εκατομμυρίων ετών φωτός. Σε αντίθεση με τα σμήνη, τα περισσότερα υπερσμήνη δεν συνδέονται μεταξύ τους με τη βαρύτητα. Τα συστατικά σμήνη μετατοπίζονται γενικά το ένα από το άλλο λόγω της ροής Χαμπλ.

Ειδικότερα ο Γαλαξίας μας, εμπίπτει μέσα στην Τοπική Ομάδα, η οποία είναι ένα ακανόνιστο σύμπλεγμα γαλαξιών με 80 γνωστά μέλη και πιθανώς μερικά ακόμα. Τα φτωχά σμήνη ενδέχεται να περιέχουν μόνο λίγες δεκάδες γαλαξίες και τότε ονομάζονται ομάδες, σε σύγκριση με τεράστια σμήνη με εκατοντάδες ή και χιλιάδες γαλαξίες. Το διαχωριστικό αριθμητικό όριο ανάμεσα στην ομάδα γαλαξιών και στο σμήνος γαλαξιών είναι οι 100 γαλαξίες. Η Τοπική Ομάδα βρίσκεται στο Τοπικό Υπερσμήνος (γνωστό και ως Υπερσμήνος της Παρθένου), το οποίο έχει διάμετρο 100 εκατομμυρίων ετών φωτός. Το Τοπικό Υπερσμήνος περιέχει συνολικά περίπου 1015 φορές τη μάζα του Ήλιου.

Το μεγαλύτερο σμήνος του παρατηρήσιμου σύμπαντος ονομάζεται *Μεγάλος Ελκυστής*. Η βαρύτητα του *Μεγάλου Ελκυστή* είναι τόσο έντονη ώστε το Τοπικό Υπερσμήνος, συμπεριλαμβανομένου και του Γαλαξία μας, κινείται προς μια κατεύθυνση προς αυτό με ταχύτητα αρκετών εκατοντάδων χιλιομέτρων ανά δευτερόλεπτο. Οι ταχύτητες σε αυτή την κοσμική κλίμακα μετριούνται σε σχέση με το πλαίσιο αναφοράς της ροής Χαμπλ. Το μεγαλύτερο υπερσμήνος έξω από το τοπικό σύμπαν είναι το Νήμα Περσέας-Πήγασος. Περιέχει το υπερσμήνος του Περσέα και εκτείνεται περίπου ένα δισεκατομμύριο έτη φωτός, καθιστώντας το μία από τις μεγαλύτερες γνωστές δομές του σύμπαντος.

## Διάγραμμα

## Παραπομπές


## Βιβλιογραφία
* 

## Εξωτερικοί σύνδεσμοι

* Overview of local superclusters
* The Nearest Superclusters
* Universe family tree: Supercluster


Κατηγορία:Δομές μεγάλης κλίμακας του κόσμου
Μχάρε

Ένα **μχάρε** (, *mxare*) είναι ένας τύπος διοικητικής διαίρεσης στη χώρα της Γεωργίας. Συνήθως μεταφράζεται ως "περιφέρεια".

Σύμφωνα με τα προεδρικά διατάγματα του 1994 και του 1996, η διαίρεση της Γεωργίας σε περιφέρειες είναι προσωρινή μέχρις ότου επιλυθούν οι αποσχιστικές συγκρούσεις στην Αμπχαζία και τη Νότια Οσετία. Ηγούμενος της περιφερειακής διοίκησης είναι ένας Κρατικός Επίτροπος (სახელმწიფო რწმუნებული, *Saxelmćipo Rćmunebuli*, συνήθως μεταφράζεται ως «Κυβερνήτης»), υπάλληλος διορισμένο από τον Πρόεδρο.

Οι περιφέρειες υποδιαιρούνται περαιτέρω σε ραϊόνι (επαρχίες). Υπάρχουν 9 περιφέρειες στη Γεωργία (βλέπε επίσης τον χάρτη πάνω δεξιά):

## Δείτε επίσης
* Διοικητικές διαιρέσεις της Γεωργίας

Κατηγορία:Περιφέρειες της Γεωργίας (χώρας)
Κατηγορία:Είδη διοικητικών διαιρέσεων
Γουλιέλμος της Πρωσίας (1906-1940)

O **Γουλιέλμος** (γερμ. *Wilhelm*, 4 Ιουλίου 1906 - 26 Μαΐου 1940) του Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Γουλιέλμος Φρειδερίκος Φραγκίσκος Ιωσήφ Χριστιανός Όλαφ* γεννήθηκε στο Μαρμάρινο Ανάκτορο, κοντά στο Πότσδαμ και ήταν γιος του Γουλιέλμου, Διαδόχου Πρίγκιπα της Γερμανίας, και της Καικιλίας, κόρης του Φρειδερίκου Φραγκίσκου Γ΄ του Μεκλεμβούργου-Σβερίν.

Το 1940 απεβίωσε στη Νιβέλ του Βελγίου σε ηλικία 34 ετών και τάφηκε στον Αρχαίο Ναό του πάρκου Σανσσουσί, στο Πότσδαμ.

## Οικογένεια
Νυμφεύτηκε το 1933 τη Ντοροτέα φον Σαλβιάτι, πρώην συμφοιτήτριά του, γάμο που δεν είχε εγκρίνει ο πάππος του, Γουλιέλμος Β΄, έκπτωτος Αυτοκράτορας της Γερμανίας. Ο γάμος ήταν μοργανατικός και ο Γουλιέλμος παραιτήθηκε της διαδοχής. Είχε τέκνα:
* Φελίσιτας (1934 - 2009), παντρεύτηκε πρώτα τον Ντίννιες φον ντερ Όστεν (διαζεύχθηκαν το 1972) και μετά τον Γιοργκ Χάρτβιχ φον Νόστιτς-Βάλλβιτς.
* Χριστίνα (γενν. 1936), παντρεύτηκε τον Πέτερ φον Άσσις Λήμπες.

## Πρόγονοι

## Πηγές
* Petropoulos, Jonathan. (2006) *Royals and the Reich: The Princes Von Hessen in Nazi Germany*. Page 242. Published - Oxford University Press. ISBN 0-19-516133-5
## Παραπομπές


Κατηγορία:Οίκος των Χοεντσόλερν
Ουμβέρτος της Πρωσίας

Ο **Ουμβέρτος** (γερμ. *Humbertus*, 30 Σεπτεμβρίου 1909 - 8 Απριλίου 1950) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Ουμβέρτος Κάρολος Γουλιέλμος* γεννήθηκε στο Μαρμάρινο Ανάκτορο του Πότσδαμ και ήταν το τρίτο παιδί και ο τρίτος γιος του Γουλιέλμου Διαδόχου Πρίγκιπα της Γερμανίας, και της Καικιλίας, κόρης του Φρειδερίκου Φραγκίσκου Γ΄ του Μεκλεμβούργου-Σβερίν.

Το 1950 απεβίωσε από σκωληκοειδίτιδα στο Βίντχουκ της Νοτιοδυτικής Αφρικής σε ηλικία 41 ετών και τάφηκε στο Κάστρο των Χοεντσόλλερν.

## Οικογένεια
Νυμφεύτηκε πρώτα το 1941 τη βαρόνη Μαρία Άννα φον Χούμμπολτ-Ντάχρεντεν και διαζεύχθηκαν το 1943. Το έτος αυτό η Μαρία Άννα απέκτησε ένα εκτός γάμου τέκνο από τον Ερνέστο Αύγουστο Δ΄ του Αννοβέρου.

Το 1943 ο Ουμβέρτος έκανε δεύτερο γάμο με τη Μαγδαληνή, κόρη του Ερρίκου ΛΣΤ΄ του Ρόυς-Κέστριτς, και είχε τέκνα:
* *Αναστασία* Βικτωρία Καικιλία Ερμίνα (γενν. 1944), παντρεύτηκε τον Αλοϋσιο Κωνσταντίνο, 9ο Πρίγκιπα του Λέβενσταϊν-Βέρτχαϊμ-Ρόζενμπεργκ.
*Μαρία Χριστίνα (1947 - 1966), απεβίωσε από δυστύχημα με το αυτοκίνητο.

## Πρόγονοι

## Πηγές
* Petropoulos, Jonathan. (2006) *Royals and the Reich: The Princes Von Hessen in Nazi Germany*. Page 242. Published - Oxford University Press. ISBN 0-19-516133-5

## Αναφορές


Κατηγορία:Οίκος των Χοεντσόλερν
Doğuş Grubu

Ο όμιλος **Doğuş** (, *Ντογούς*) είναι ένας από τους τρεις μεγαλύτερους ομίλους ιδιωτικών εταιρειών στην Τουρκία, με χαρτοφυλάκιο 250 εταιρειών σε βιομηχανικές περιοχές, συμπεριλαμβανομένης μιας από τις μεγαλύτερες τράπεζες της Τουρκίας, της Garanti, καθώς και τις αντιπροσωπείες Porsche, Audi, Volkswagen, καταστήματα λιανικής και τροφίμων, κατασκευαστικές εταιρείες και τουριστικές επιχειρήσεις. Έχει επίσης σημαντικά συμφέροντα σε μέσα ενημέρωσης, μέσω του ομίλου Doğuş Yayın.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Τουρκίας
Ακρωτήρι Νάξου

Το **Ακρωτήρι** είναι παραλιακός οικισμός στην βορειοανατολική Νάξο με 47 κατοίκους (απογραφή 2011). Μαζί με τον οικισμό Κινίδαρο αποτελουν την Τοπική Κοινότητα Κινίδαρου που διοικητικά ανήκει στον *Δήμο* ''Νάξου & Μικρών Κυκλάδων''.

## Πληθυσμιακή εξέλιξη

## Διοικητικές μεταβολές
* Το 1981, με την απογραφή, αναγνωρίζεται ως οικισμός και προσαρτάται στην *κοινότητα του Κινίδαρου*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η *κοινότητα του Κινίδαρου* καταργείται και ο οικισμός *Ακωτήρι* προσαρτάται στο *[[Δήμος Νάξου|Δήμο Νάξου]]* με έδρα *τον* *την [[Νάξος (πόλη)|Χώρα της Νάξου]]*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Κινήδαρου*, του *Δήμου Νάξου*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο *Δήμος Νάξου* και *το Ακρωτήρι* προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τον οικισμό του Κινίδαρου ( 341 κ.) την *Τοπική Κοινότητα Κινιδάρου* ( 388 κ.). Η τ.κ. Κινιδάρου υπάγεται στη Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Doğuş Yayın Grubu

Ο **Doğuş Yayın Grubu** είναι τουρκικός όμιλος μέσων ενημέρωσης, μέρος του ομίλου Doğuş. Έδρα του ομίλου είναι η Κωνσταντινούπολη στην Τουρκία. Ο όμιλος κατέχει το κανάλι ειδήσεων *NTV* (από το 1999) και το κανάλι ψυχαγωγίας *Star TV* (από το 2011). Από το 2009 έως το 2013 δημοσίευε το ιστορικό περιοδικό *NTV Tarih*. Άλλοι ανταγωνιστικοί ραδιοτηλεοπτικοί φορείς της Τουρκίας είναι η *Doğan Yayın Holding*, η *Ciner Yayın Holding* και η *Turkuvaz Medya Grubu*.

## Παραπομπές


## Εξωτερικοί σύνδεσμοι
*

Κατηγορία:Μέσα Μαζικής Ενημέρωσης της Τουρκίας
Κυβέρνηση Άνγκελα Μέρκελ 2018

Η τέταρτη κυβέρνηση της Άνγκελα Μέρκελ ήταν η 24η Ομοσπονδιακή κυβέρνηση και σχηματίστηκε 171 ημέρες μετά τις Ομοσπονδιακές εκλογές του 2017. Στις 14 Μαρτίου 2018 η Μπούντεσταγκ υπερψήφισε την Άνγκελα Μέρκελ ως καγκελάριο με 364 ψήφους από τους συνολικά 692 ψηφίσαντες. Ήταν η τέταρτη συνεχόμενη και τελευταία κυβέρνηση στην οποία ήταν καγκελάριος η Άνγκελα Μέρκελ και αποτελείτο από τη συνεργασία των κομμάτων CDU, CSU και SPD.

## Σύνθεση της κυβέρνησης

## Παραπομπές

## Εξωτερικοί σύνδεσμοι
*Η Ομοσπονδιακή Κυβέρνηση της Γερμανίας
*Τα Ομοσπονδιακά Υπουργεία

Κατηγορία:Πολιτική της Γερμανίας
Κατηγορία:Κυβερνήσεις συνεργασίας κομμάτων
Επιχείρηση Δρυς

Η **Επιχείρηση Δρυς** (γερμανικά: **Operation Eiche**) ή αλλιώς η καταδρομή του Γκραν Σάσσο ήταν μια καταδρομική επιχείρηση των Γερμανών με επικεφαλής τον Λοχαγό Ότο Σκορτσένυ κατά τη διάρκεια του 2ου Παγκόσμιου Πόλεμου για τη διάσωση του Ιταλού δικτάτορα Μπενίτο Μουσολίνι, και πραγματοποιήθηκε τον Σεπτέμβριο του 1943.

## Ιστορία
Αμεσως μετά την απόβαση των συμμάχων στη Σικελία τον Ιούλιο του 1943 και τον 
βομβαρδισμό της Ρώμης,Το Ανώτατο Φασιστικό Συμβούλιο αποφάσισε να καθαιρέσει τον Ντούτσε από αρχηγό και τον αντικατέστησε με τον Στρατηγό Πιέτρο Μπαντόλιο. Ο Μπενίτο Μουσολίνι συνελήφθη, κατ' εντολή του τότε βασιλιά της Ιταλίας Βιτόριο Εμμανουέλε τον Γ', που είχε εν τω μεταξύ προσχωρήσει στο φασιστικό κίνημα.

Ο Μουσολίνι μετά από περιπλάνηση εντός της Ιταλίας κατέληξε σ' ένα τουριστικό χειμερινό θέρετρο, στο ξενοδοχείο Κάμπο Ιμπερατόρε, που βρίσκεται στο ομώνυμο οροπέδιο, στο κέντρο του Γκραν Σάσσο.

## Η Επιχείρηση Διάσωσης
 
Όταν μαθεύτηκε η είδηση στο Βερολίνο ότι ο Μουσολίνι καθαιρέθηκε ο Χίτλερ ενοχλήθηκε από αυτήν την κίνηση των Ιταλών συμμάχων του, και αποφάσισε και για λόγους κύρους του Άξονα την απελευθέρωσή του. Έτσι ανέθεσε στον Ταγματάρχη Χάραλντ Μος την εκπόνηση του σχεδίου διάσωσης του Μουσολίνι. Ο ίδιος ο Χίτλερ επέλεξε τον Ότο Σκορτσένυ, έναν ήρωα των Ναζί για τις επιτυχημένες αποστολές του, να εκτελέσει το σχέδιο.Ο Σκορτσένυ με το δίκτυο πληροφοριών που διέθετε, κατάφερε να εντοπίσει τον Μουσολίνι, και έτσι στις 12 Σεπτεμβρίου 1943 η καταδρομική 
δύναμη επιβιβάσθηκε σε ανεμόπτερα τύπου DFS 230 για να εκτελέσει την ιδιόμορφη αποστολή. Όλη η καταδρομική δύναμη ανήκε στους Γερμανούς αλεξιπτωτιστές.Χρησιμοποιήθηκαν 12 ανεμόπτερα που προσγειώθηκαν σε κοντινά υψώματα. Οι Ιταλοί θα αιφνιδιαστούν και οι απώλειες θα είναι ελάχιστες, και ο λόγος ήταν επειδή μαζί με τους Γερμανούς Κομάντο βρισκόταν και ένας έμπιστος Ιταλός Στρατηγός του Μουσολίνι, ο Φερντινάντο Σολέτι, που χάρη στη μεσολάβηση του κατάφερε να πείσει τους Ιταλούς να μην αντισταθούν. Ο Ότο Σκορτσένυ κατέστρεψε τον ασύρματο των Ιταλών και στη συνέχεια παρουσιάστηκε στον Μουσολίνι και του είπε : "Ντούτσε ο Φύρερ με έστειλε να σας απελευθερώσω". Και ο Μουσολίνι θα του απαντήσει: "Ήξερα ότι ο φίλος μου δεν θα ξεχνούσε". 
Στη συνέχεια επιβιβάσθηκαν σε ένα αεροπλάνο και πρώτα πήγαν στη Ρώμη και έπειτα στη Βιέννη, όπου ο Μουσολίνι διανυκτέρευσε στο ξενοδοχείο Ιμπέριαλ.

Η επιχείρηση διάσωσης του Μουσολίνι θα γίνει γνωστή σε όλον τον κόσμο μέσα από τη Γερμανική προπαγάνδα του Γκαίμπελς και θα κάνει μεγάλη αίσθηση. Ωστόσο θα είναι μία από τις τελευταίες επιτυχίες των Ναζί πριν από το τέλος του 2ου παγκόσμιου πόλεμου.

## Πηγές


Κατηγορία:Στρατιωτικές Επιχειρήσεις του Β' Παγκοσμίου Πολέμου
Κατηγορία:Κωδικές ονομασίες
Κατηγορία:Μπενίτο Μουσολίνι
Φρειδερίκος της Πρωσίας (1911-1966)

Ο **Φρειδερίκος** (γερμ. *Friedrich*, 19 Δεκεμβρίου 1911 - 20 Απριλίου 1966) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Γεώργιος Γουλιέλμος Χριστόφορος* ήταν ο τέταρτος γιος του Γουλιέλμου, Διαδόχου της Γερμανίας, και της Καικιλίας, κόρης του Φρειδερίκου Φραγκίσκου Γ΄ του Μεκλεμβούργου-Σβερίν.

Το 1966 απεβίωσε στον ποταμό Ρήνο σε ηλικία 55 ετών και τάφηκε στο Κάστρο Χοεντσόλλερν.

## Οικογένεια
Νυμφεύτηκε το 1945 τη λαίδη Μπρίγκιντ Γκίννες, κόρη του Ρούπερτ Γκίννες, 2ου Κόμη του Άιβη. Ο γάμος ήταν μοργανατικός και είχε τέκνα:
* Φρέντερικ *Νίκολας* (γενν. 1946), νυμφεύτηκε τη Βικτόρια Λουσίντα Μάνκροφτ και έχει τέκνα:
** Μπίατρις (γενν. 1981).
** Φλόρενς (γενν. 1983).
** Ωγκάστα (γενν. 1986).
** Φρέτνερικ (γενν. 1990).
* Αντρέας (γενν. 1947), παντρεύτηκε την Αλεξάντρα Μπλάχοβα και έχει τέκνα:
** Τατιάνα (γενν. 1980).
** Φρέντερικ (γενν. 1984).
* Βικτόρια Μαρίνα (γενν. 1952), παντρεύτηκε τον Φιλίπ Αλφόνς Αχάς και έχει τέκνα:
** Γκέοργκ Γιόχαν (γενν. 1980). 
** Φραντς Μαξιμίλιαν Φρέντερικ (γενν. 1982).
* Ρούπρεχτ (γενν. 1955), νυμφεύτηκε τη Ζίμπα Ράστεγκαρ-Γιαβαχέρι, κόρη Ιρανού βιομηχάνου, και έχει τέκνα:
** Μπρίγκιτ (γενν. 1983). 
** Άστριντ (γενν. 1985).
* Αντόνια (γενν. 1955), παντρεύτηκε τον Τσαρλς Ουέλσλεϋ, 9ο Δούκα του Ουέλλινγκτον (5ο απόγονο του Άρθουρ Ουέλσλεϋ, Δούκα του Ουέλλινγκτον, νικητή του Ναπολέοντα) και έχει τέκνα:
** Αρθούρος (γενν. 1978).
** Όνορ (γενν. 1979).
** Μαίρυ (γενν. 1986).
** Σάρλοτ (γενν. 1990).
** Φρέντερικ (γενν. 1992).

## Πρόγονοι

## Πηγές
* Genealogisches Handbuch des Adels, Fürstliche Häuser XIV. "Haus Preußen". C.A. Starke Verlag, 1991, pp. 148-149. ISBN 3-7980-0700-4.

## Παραπομπές


Κατηγορία:Οίκος των Χοεντσόλερν
Παράς (νόμισμα)

Ο **παράς** (τουρκικά: *para*, από τα περσικά: پاره, κυριολεκτικά: *τεμάχιο*) ήταν πρώην νόμισμα της Οθωμανικής Αυτοκρατορίας, της Τουρκίας, του Μαυροβουνίου, της Αλβανίας και της Γιουγκοσλαβίας και είναι σημερινή υπομονάδα, αν και σπάνια χρησιμοποιείται, του σερβικού δηναρίου. Στην αλβανική, την ελληνική, τη βουλγαρική, τη σλαβομακεδονική, τη ρουμανική, τη σερβική και την τουρκική γλώσσα, ο παράς ή ο πληθυντικός, οι *παράδες*, *pari*, *pare*, *parale*, *paraja*, *paralar* ή парче είναι ένας γενικός όρος για τα «χρήματα».

Ως πρώην οθωμανικό και τουρκικό νόμισμα, ήταν το 1/40 ενός κουρού (γρόσι), ο οποίος, με τη σειρά του, ήταν το 1/100 μιας τουρκικής λίρας. Ισοδυναμούσε επίσης αρχικά με 3 ακτσέδες. Η σύγχρονη τουρκική λίρα διαιρείται μόνο σε κουρού. Στη Σερβία, το νόμισμα αποτελεί την υπομονάδα του δηναρίου από τον 19ο αιώνα. Το πέρπερ Μαυροβουνίου υποδιαιρούταν σε 100 *παράδες* κατά τη διάρκεια της σύντομης κυκλοφορίας του μεταξύ 1906 και 1918. Στην Αλβανία χρησιμοποιήθηκε ως νόμισμα πριν από την εισαγωγή του αλβανικού λεκ το 1926. Σε αρκετά χωριά της Β. Ελλάδας χρησιμοποιούσαν και την λέξη μπαράς, που είχε ακριβώς την ίδια σημασία.

## Παραπομπές


Κατηγορία:Οικονομία της Τουρκίας
Υποτελή κράτη της Οθωμανικής Αυτοκρατορίας

Τα **υποτελή κράτη** ήταν μια σειρά υποτελών ή φόρου υποτελών κρατών, συνήθως στην περιφέρεια της Οθωμανικής Αυτοκρατορίας υπό την κυριαρχία της Πύλης, για τα οποία δεν είχε καθιερωθεί άμεσος έλεγχος για διάφορους λόγους.

## Λειτουργίες
Ορισμένα από αυτά λειτουργούσαν ως κράτη ρυθμιστές μεταξύ των Οθωμανών και του χριστιανισμού στην Ευρώπη ή του σιιστισμού στην Ασία. Ο αριθμός τους διέφερε με την πάροδο του χρόνου, αλλά αξιοσημείωτο ήταν το Χανάτο της Κριμαίας, η Βλαχία, η Μολδαβία, η Τρανσυλβανία και η Ηγεμονία της Σερβίας από το 1815 έως την πλήρη ανεξαρτησία της μισό αιώνα αργότερα. Άλλα κράτη όπως η Βουλγαρία, το Ανατολικό Ουγγρικό Βασίλειο, το Σερβικό Δεσποτάτο και το Βασίλειο της Βοσνίας ήταν υποτελείς πριν απορροφηθούν εν όλω ή εν μέρει από την αυτοκρατορία. Ακόμη άλλα είχαν εμπορική αξία όπως το Ιμερέτι, το Μιγκρέλι, η Χίος, το Δουκάτο της Νάξου και η Δημοκρατία της Ραγούσας (Ντουμπρόβνικ). Περιοχές όπως οι ιερές πόλεις και οι ενετικές κτήσεις της Κύπρου και της Ζακύνθου δεν ενσωματώθηκαν πλήρως. Τέλος, ορισμένες μικρές περιοχές όπως το Μαυροβούνιο/Ζέτα και το Όρος Λίβανος δεν άξιζαν την προσπάθεια κατάκτησης και δεν ήταν πλήρως υποταγμένες στην αυτοκρατορία.

## Παραπομπές


Κατηγορία:Διοικητικές διαιρέσεις της Οθωμανικής Αυτοκρατορίας
Θωμάς Στρακόσια

Ο **Θωμάς Στρακόσια** (αλβανικά: *Thomas Strakosha*, *Θομάς Στρακόσα*, 19 Μαρτίου 1995) είναι Αλβανός ποδοσφαιριστής,  γεννημένος στην Ελλάδα, που αγωνίζεται στην ΑΕΚ και στην Εθνική Αλβανίας στη θέση του τερματοφύλακα.

Είναι γιος του παλαίμαχου ποδοσφαιριστή Φώτη Στρακόσια.

## Καριέρα
Ξεκίνησε να αγωνίζεται από τις ομάδες νέων του Πανιωνίου και της Λάτσιο. Η επαγγελματική του καριέρα ξεκίνησε το 2012 από τη Λάτσιο, στην οποία έπαιζε μέχρι το 2022, και κατέκτησε δύο Κύπελλα (2012–2013, 2018–2019) και δύο Σούπερ Καπ Ιταλίας (2017, 2019). Τον Ιούλιο του 2022 ανακοινώθηκε η μεταγραφή του στην Μπρέντφορντ ως ελεύθερος. Τον Ιούλιο του 2024 υπέγραψε πενταετές συμβόλαιο με την ΑΕΚ.

Στην Εθνική Αλβανίας κλήθηκε για πρώτη φορά το 2016. Έκανε το ντεμπούτο του στις 24 Μαρτίου 2017 σε έναν αγώνα εναντίον της Ιταλίας. Συμμετείχε στο Euro 2024.

## Παραπομπές


Κατηγορία:Τερματοφύλακες ποδοσφαιριστές
Κατηγορία:Αλβανοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Εθνικής Αλβανίας Κ19
Κατηγορία:Ποδοσφαιριστές Εθνικής Αλβανίας Κ21
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Μπρέντφορντ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Αλβανοί ελληνικής καταγωγής
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Χένα

Η **χένα** (αραβικά: حناء), ιστορικά γνωστή ως **κύπρινον** είναι μια βαφή που παρασκευάζεται από το φυτό *[[Lawsonia inermis]]*. Έχει χρησιμοποιηθεί από την αρχαιότητα για βαφή του δέρματος, των μαλλιών και των νυχιών, καθώς και υφασμάτων όπως το μετάξι, το μαλλί και το δέρμα. Παραδοσιακά η χένα χρησιμοποιείται στην Αραβική Χερσόνησο, στην Ινδική υποήπειρο, σε τμήματα της Νοτιοανατολικής Ασίας, στην Καρχηδόνα, σε άλλα μέρη της Βόρειας Αφρικής και στο Κέρας της Αφρικής. Το όνομα *χένα* χρησιμοποιείται σε άλλες βαφές δέρματος και μαλλιών, όπως η *μαύρη χένα* και η *ουδέτερη χένα*, καμία από τις οποίες ωστόσο δεν προέρχεται από το φυτό της χένας. 

Για να διατηρηθεί η απόχρωση της χένας για μεγαλύτερο χρονικό διάστημα συνιστάται να αποφεύγει κανένας το πλύσιμο της περιοχής όπου εφαρμόστηκε η χένα για 12 ώρες. Επίσης, όταν η πάστα χένας είναι ξηρή, μπορεί κάποιος να εφαρμόσει ένα μείγμα ζάχαρης και χυμού λεμονιού για να απελευθερώσει περισσότερη βαφή από την πάστα έτσι ώστε το χρώμα να γίνει πιο έντονο. Η βαφή από χένα στο δέρμα τυπικά διαρκεί μερικές μέρες προτού αρχίσει να ξεφλουδίζει.

## Αναφορές


Κατηγορία:Φυτικές βαφές
Κατηγορία:Χρωστικές
Κατηγορία:Αρχαία Αίγυπτος
Κατηγορία:Ζωγραφική-επέκταση
Axiom Verge

Το ***Axiom Verge*** είναι metroidvania βιντεοπαιχνίδι που αναπτύχθηκε από τον Τόμας Χαπ. Αρχικά, το παιχνίδι κυκλοφόρησε τον Μάρτιο του 2015 για το PlayStation 4, και τον Μάιο του 2015 για τα Microsoft Windows, OS X, και Linux. Μία εκδοχή για το PlayStation Vita κυκλοφόρησε τον Απρίλιο του 2016. Οι εκδοχές για τα Wii U και Xbox One κυκλοφόρησαν στην βόρεια Αμερική και την Ευρώπη τον Σεπτέμβριο του ίδιου έτους. Η εκδοχή για το PlayStation 4 κυκλοφόρησε στη βόρεια Αμερική τον Μάρτιο του 2015 και στην Ευρώπη και την Αυστραλία τον Απρίλιο του 2016. Μία εκδοχή για το Nintendo Switch κυκλοφόρησε τον Οκτώβριο του 2017.

## Τρόπος παιχνιδιού

Το Axiom Verge είναι side-scroller βιντεοπαιχνίδι δράσης περιπέτειας, στο οποίο ο παίκτης χειρίζεται τον επιστήμονα Trace που, μετά από ένα μεγάλο ατύχημα, ξυπνά σε έναν αρχαίο κόσμο, όπου κυριαρχεί η υψηλή τεχνολογία. Το παιχνίδι εστιάζει στη δράση και την εξερεύνηση και περιλαμβάνει περισσότερα από 60 αντικείμενα και power-ups. Δανείζεται στοιχεία από κλασσικά βιντεοπαιχνίδια, όπως τα *[[Castlevania]]*, *[[Metroid]]*, ''Contra'', *[[Blaster Master]]* και *[[Bionic Commando]]*, μεταξύ άλλων.

## Υποδοχή

### Βραβεία και υποψηφιότητες
Το Axiom Verge ήταν υποψήφιο για το βραβείο Καλύτερο Ανεξάρτητο Παιχνίδι των The Game Awards 2015.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βιντεοπαιχνίδια του 2015
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation Vita
Κατηγορία:Βιντεοπαιχνίδια του Wii U
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Indie βιντεοπαιχνίδια
Μιχαήλ της Πρωσίας

Ο **Μιχαήλ**, γερμ. Michel (22 Μαρτίου 1940 - 3 Απριλίου 2014) από τον Οίκο των Χοεντσόλερν ήταν πρίγκιπας της Πρωσίας.

## Βιογραφία
Ήταν ο δευτερότοκος γιος του Λουδοβίκου-Φερδινάνδου πρίγκιπα της Πρωσίας και της Κύρας των Σ.Χ.Γκόττροπ, κόρης του Κυρίλλου Βλαδιμηρόβιτς μεγάλου δούκα της Ρωσίας (εγγονού του Αλεξάνδρου Β΄).

Έγινε ο ανάδοχος του ανιψιού του Γεωργίου-Φρειδερίκου πρίγκιπα της Πρωσίας. Το 2014 απεβίωσε σε ηλικία 74 ετών και τάφηκε στο κάστρο Χοεντσόλερν.

## Οικογένεια
Νυμφεύτηκε το 1966 τη Γιούττα Γιορν βοηθό διοίκησης και διαζεύχθηκαν το 1982. Είχε τέκνα:
* Μιχαέλα(-Μαρία).
* Ναταλία(-Αλεξάνδρα-Καρολίνα).

Το 1982 ο Μιχαήλ έκανε δεύτερο γάμο με την Αυστριακή Μπριγκίττε φον Ντάλλβιτς, εγγονή του Ριχάρδου Βέγκνερ φον Ντάλβιτς μηχανικού αεροσκαφών, η οποία αυτοκτόνησε το 2016.

## Πρόγονοι

## Πηγές
* Genealogisches Handbuch des Adels, Fürstliche Häuser XIV. "Haus Preußen". C.A. Starke Verlag, 1991, pp. 123, 133-134, 145-146. (German). ISBN 978-3-7980-0843-4.

## Παραπομπές


Κατηγορία:Οίκος των Χοεντσόλερν
Χριστιανός Σιγισμούνδος της Πρωσίας

Ο **Χριστιανός-Σιγισμούνδος**, γερμ. Christian-Sigismund (γενν. 14 Μαρτίου 1946) από τον Οίκο των Χοεντσόλερν είναι πρίγκιπας της Πρωσίας.

## Βιογραφία
Είναι ο τέταρτος γιος του Λουδοβίκου-Φερδινάνδου τιτουλάριου αυτοκράτορα της Γερμανίας και της Κύρας των Σ.Χ.Γκόττορπ, κόρης του Κυρίλλου Βλαδιμηρόβιτς μεγάλου δούκα της Ρωσίας (εγγονού του Αλεξάνδρου Β΄).

Οι δύο μεγαλύτεροι αδελφοί του Φρειδερίκος-Γουλιέλμος και Μιχαήλ έκαναν μοργανατικούς γάμους (το 1967 και το 1966 αντίστοιχα) και αποκήρυξαν τα δικαιώματά τους στη διαδοχή και στην περιουσία του πάππου τους Γουλιέλμου Β΄ αυτοκράτορα της Γερμανίας. Ο τρίτος αδελφός Λουδοβίκος-Φερδινάνδος διάδοχος απεβίωσε 33 ετών (το 1977), αφήνοντας γιο ενός έτους, τον Γεώργιο-Φρειδερίκο. Ο Χριστιανός-Σιγισμούνδος ανέλαβε τη διαχείριση της περιουσίας ως την ενηλικίωση του ανιψιού του.

Όταν οι δύο μεγαλύτεροι αδελφοί του διαζεύχθηκαν (το 1975 και το 1982 αντίστοιχα), ανακάλεσαν την αποκήρυξη και ζήτησαν μερίδιο από της περιουσία. Αργότερα (1976 και 1982 αντίστοιχα) έκαναν ακόμη ένα μοργανατικό γάμο. Το 1994 απεβίωσε ο πατέρας του και τον διαδέχθηκε ο ανιψιός του Γεώργιος-Φρειδερίκος

## Οικογένεια
Από τη σχέση του με τη Χριστιάνα Γκρανντμοντάν, πρώην σύζυγο του κόμη Ιωάννη Μπερναντότ, έχει τέκνο, το οποίο νομιμοποίησε:
* Ισαβέλλα-Αλεξάνδρα Αγγελική Άννα-Αικατερίνη Γκρανντμοντάν γενν. 1969.

Νυμφεύτηκε το 1984 τη Νίνα-Ελένη-Λυδία-Αλεξάνδρα κόμισσα τσου Ρέβεντλοβ, κόρη του Καρόλου-Λουδοβίκου κόμη τσου Ρέβεντλοβ και έχει τέκνα:
* Χριστιανός-Λουδοβίκος-Μιχαήλ-Φρειδερίκος-Φερδινάνδος γενν. 1986.
* Ειρήνη-Μαρία-Νίνα-Κίρα γενν. 1988.

## Πρόγονοι

## Πηγές
* Genealogisches Handbuch des Adels: Furstliche Hauser Band XIV. Limburg and der Lahn, Germany: C. A. Starke Verlag. 1991. pp. 123, 134–147. ISBN 3-7980-0700-4.

## Αναφορές


Κατηγορία:Οίκος των Χοεντσόλερν
Λουδοβίκος Κάρολος της Πρωσίας

Ο **Λουδοβίκος Κάρολος** (γερμ. *Ludwig Karl*, 5 Νοεμβρίου 1773 - 28 Δεκεμβρίου 1796) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Λουδοβίκος Κάρολος* ήταν ο δευτερότοκος γιος του Φρειδερίκου Γουλιέλμου Β΄ της Πρωσίας και της Φρειδερίκης Λουίζας, κόρης του Λουδοβίκου Θ΄ της Έσσης-Ντάρμστατ.

Το 1796 απεβίωσε από διφθερίτιδα στο Βερολίνο σε ηλικία 23 ετών. Η σύζυγός του έκανε δύο ακόμη γάμους.

## Οικογένεια
Νυμφεύτηκε το 1793 τη Φρειδερίκη, κόρη του Καρόλου Β΄ του Μεκλεμβούργου-Στρέλιτς, και είχε τέκνα:
* Φρειδερίκος 1794-1863, Πρίγκιπας της Πρωσίας. Έγινε στρατηγός του Βασιλικού Ιππικού και νομάρχης.
* Κάρολος 1795-1798, Πρίγκιπας της Πρωσίας.
* Φρειδερίκη Βιλελμίνη 1796-1850, παντρεύτηκε τον Λεοπόλδο Δ΄ του Άνχαλτ.

## Πρόγονοι


## Πηγές
* Versuch eines Beitrags zur Charakteristik des Prinzen Friedrich Ludwig Karl von Preußen, Belitz & Braun, Berlín 1797. (Digitalized)

## Παραπομπές


Κατηγορία:Οίκος των Χοεντσόλερν
Φρειδερίκος της Πρωσίας (1794-1863)

Ο **Φρειδερίκος** (γερμ. *Friedrich*, 30 Οκτωβρίου 1794 - 27 Ιουλίου 1863) από τον Οίκο των Χοεντσόλλερν ήταν πρίγκιπας της Πρωσίας. Έγινε στρατηγός του Βασιλικού Ιππικού και νομάρχης.

## Βιογραφία
Ο *Φρειδερίκος Γουλιέλμος Λουδοβίκος* ήταν ο μόνος γιος του Λουδοβίκου Καρόλου της Πρωσίας και της Φρειδερίκης, κόρης του Καρόλου Β΄ του Μεκλεμβούργου-Στρέλιτς.

Το 1863 απεβίωσε στο Βερολίνο σε ηλικία 69 ετών.

## Οικογένεια
Νυμφεύτηκε το 1817 τη Λουίζα, κόρη του Αλεξίου Φρειδερίκου Χριστιανού του Άνχαλτ-Μπέρνμπουρκ, και είχε τέκνα:
* Αλέξανδρος (1820-1896), Πρίγκιπας της Πρωσίας. Έγινε στρατηγός του Πεζικού.
* Γεώργιος (1826-1902), Πρίγκιπας της Πρωσίας. Έγινε στρατηγός, ποιητής και θεατρικός συγγραφέας.

## Πρόγονοι

## Πηγές
* Williams, Kate (2008). Becoming Queen Victoria. New York: Ballantine Books. ISBN 978-0-345-46195-7.
* King, Irene M. (1967). John O. Meusebach: German colonizer in Texas. University of Texas Press.

## Παραπομπές


Κατηγορία:Οίκος των Χοεντσόλερν
Αλέξανδρος της Πρωσίας

Ο **Αλέξανδρος** (γερμ. *Alexander*, 21 Ιουνίου 1820 - 4 Ιανουαρίου 1896) από τον Οίκο των Χοεντσόλλερν ήταν πρίγκιπας της Πρωσίας. Έγινε στρατηγός του Πεζικού.

## Βιογραφία
Ο *Φρειδερίκος Γουλιέλμος Λουδοβίκος Αλέξανδρος* ήταν ο πρωτότοκος γιος του Φρειδερίκου της Πρωσίας και της Λουίζας, κόρης του Αλεξίου Φρειδερίκου Χριστιανού του Άνχαλτ-Μπέρνμπουργκ.

Εισήλθε στο στρατό σε νεαρή ηλικία και ακολούθησε το επιτελείο του Φρειδερίκου Γ΄ της Γερμανίας στον Αυστρο-Πρωσικό Πόλεμο (1866). Κατά την αποφασιστική μάχη του Κέννιγκρετς διαδόθηκε το πρωί ότι έφυγε έφιππος και πράγματι το απόγευμα βρέθηκε σε γειτονικό δάσος.

Υπηρέτησε ως στρατηγός του Πεζικού και διοικητής του 3ου Συντάγματος Δυτικού Πεζικού· επίσης επικεφαλής του 2ου Συντάγματος Γρεναδιέρων της Φρουράς του Λάνντβερ.

Το 1896 απεβίωσε στο Βερολίνο σε ηλικία 76 ετών, άγαμος.

## Πρόγονοι

## Πηγές
* Lundy, Darryl. "The Peerage: Alexander Prinz von Preußen".

## Αναφορές


Κατηγορία:Οίκος των Χοεντσόλερν
Γεώργιος της Πρωσίας

Ο **Γεώργιος** (γερμ. *Georg*, 12 Φεβρουαρίου 1826 - 2 Μαΐου 1902) από τον Οίκο των Χοεντσόλλερν ήταν πρίγκιπας της Πρωσίας. Σε διαφορετικές περιόδους της ζωής του ήταν στρατηγός, ποιητής και θεατρικός συγγραφέας 25 έργων με το ψευδώνυμο "Γκύντερ φον Φράιμπεργκ" ή "Γκέορκ Κόνραντ".

## Βιογραφία
Ο *Φρειδερίκος Γουλιέλμος Γεώργιος Ερνέστος* ήταν ο δευτερότοκος γιος του Φρειδερίκου της Πρωσίας και της Λουίζας, κόρης του Αλεξίου Φρειδερίκου Χριστιανού του Άνχαλτ-Μπέρνμπουργκ.

Μεγάλωσε στην κατοικία του πατέρα του, στο Κάστρο Γιέγκερχοφ, κοντά στον Ρήνο. Ταξίδευε στη Βρετανία, τη Γαλλία και τη Ρώμη, όπου ανακάλυψε την τέχνη και τη λογοτεχνία. Τα μέλη του Οίκου του ακολουθούσαν στρατιωτική σταδιοδρομία, αλλά ο Γεώργιος δεν έδειξε κλίση σε αυτήν. Αν και το μουσικό του ταλέντο αναφάνηκε πολύ καλό, έγινε αξιωματικός το 1836. Το 1861 τέθηκε επικεφαλής του 4ου Συντάγματος Πομερανών Λογχοφόρων και το 1866 στρατηγός του Ιππικού. Συμμετείχε στον Αυστρο-Πρωσικό Πόλεμο του 1866 με το Σύνταγμά του· επίσης στον Γαλλο-Πρωσικό Πόλεμο το 1870-71.

Το 1902 απεβίωσε στο Βερολίνο σε ηλικία 76 ετών.

## Πρόγονοι

## Πηγές
* "The Late Prince George of Prussia", The Washington Post, Berlin, 7 May 1902

## Αναφορές


Κατηγορία:Οίκος των Χοεντσόλερν
Ερρίκος της Πρωσίας (1781-1846)

Ο **Ερρίκος** (γερμ. *Heinrich*, 30 Δεκεμβρίου 1781 - 12 Ιουλίου 1846) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Ερρίκος Κάρολος* ήταν ο τρίτος γιος του Φρειδερίκου Γουλιέλμου Β΄ της Πρωσίας και της Φρειδερίκης Λουίζας, κόρης του Λουδοβίκου Θ΄ της Έσσης-Ντάρμστατ.

Εισήλθε στο στρατό το 1795 ως σημαιοφόρος στους Σωματοφύλακες της 1ης ταξιαρχίας Φρουράς. Έγινε συνταγματάρχης στην εκστρατεία των ετών 1806-07 εναντίον του Ναπολέοντα Βοναπάρτη, όπου στο Άουερστατ σκοτώθηκε το άλογό του. Το 1807 έγινε διοικητής του Συντάγματος Πεζικού "Φον Σένινκ". Το 1813 ήταν στο επιτελείο του Ρώσου στρατηγού Πέτερ Βίττγκενσταϊν και το 1815 προήχθη σε στρατηγό του Πεζικού.

Το 1846 απεβίωσε στη Ρώμη σε ηλικία 65 ετών, άγαμος.

## Πρόγονοι


## Πηγές
* Richard von Meerheimb: Heinrich Friedrich Karl, Prinz von Preußen. In: Allgemeine Deutsche Biographie (ADB). Band 11, Duncker & Humblot, Leipzig 1880, S. 569 f.
* Heinrich Haeser: Geschichte christlicher Kranken-Pflege und Pflegerschaften. W. Hertz, 1857, S. 55 f.
* Leopold von Zedlitz: Der preussische Staat in allen seinen Beziehungen. August Hirschwald, 1835, S. 149
* Theodor Fontane: Wanderungen durch die Mark Brandenburg, Band 1 (Grafschaft Ruppin) „Ruppiner Garnison“ – Das Regiment Prinz Ferdinand (bei Auerstedt)
* Kurt von Priesdorff: Soldatisches Führertum, Band 3, Hanseatische Verlagsanstalt Hamburg, S. 265-266

## Αναφορές


Κατηγορία:Οίκος των Χοεντσόλερν
Γουλιέλμος της Πρωσίας (1783-1851)

Ο **Γουλιέλμος** (γερμ. *Wilhelm von Preußen*, 3 Ιουλίου 1783 - 28 Σεπτεμβρίου 1851) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Φρειδερίκος Γουλιέλμος Κάρολος* ήταν το έβδομο παιδί και ο τέταρτος γιος του Φρειδερίκου Γουλιέλμου Β΄ της Πρωσίας και της Φρειδερίκης Λουίζας, κόρης του Λουδοβίκου Θ΄ της Έσσης-Ντάρμστατ.

Το 1851 απεβίωσε στο Βερολίνο σε ηλικία 68 ετών.

## Οικογένεια
Νυμφεύτηκε το 1804 τη εξαδέλφη του Μαρία Άννα, κόρη του Φρειδερίκου Ε΄ της Έσσης-Χόμπουργκ, και είχε εννέα τέκνα:
* Αμαλία *Φρειδερίκη* Λουίζα Καρολίνα Βιλελμίνη (4 Ιουλίου - 23 Νοεμβρίου 1805).
* Ειρήνη (3 Νοεμβρίου 1806), θνησιγενής.
* θνησιγενής γιος (30 Αυγούστου 1809).
* Φρειδερίκος *Τάσσιλος* Γουλιέλμος (1811 - 1813).
* Ερρίκος Γουλιέλμος ''Αδαλβέρτος'' (1811 - 1873), δίδυμος του Τάσσιλου, παντρεύτηκε μοργανατικά την Τερέζ Έλσσλερ, μετέπειτα Βαρόνη φον Μπάρνιμ. Απέκτησαν 1 παιδί.
* Φρειδερίκος Γουλιέλμος *Τάσσιλος* (1813 - 1814).
* Μαρία ''Ελισάβετ'' Καρολίνα Βικτωρία (1815 - 1885), παντρεύτηκε τον Κάρολο της Έσσης & παρά τω Ρήνω, απέκτησαν 4 παιδιά.
* Φρειδερίκος Γουλιέλμος *Βλαδίμηρος* (1817 - 1849), Πρίγκιπας της Πρωσίας.
* ''Μαρία'' Φρειδερίκη Φραγκίσκη Εδβίγη (1825 - 1889), παντρεύτηκε τον Μαξιμιλιανό Β΄ της Βαυαρίας, απέκτησαν δύο παιδιά.

## Πρόγονοι


## Πηγές
* Herman von Petersdorff (1898), "Wilhelm, Prinz von Preußen", *Allgemeine Deutsche Biographie (ADB)* (in German), 43, Leipzig: Duncker & Humblot, pp. 171–177
* Franz Joseph Adolph Schneidawind (1856), *Prinz Wilhelm von Preußen in den Kriegen seiner Zeit, Verlag der Deckerschen Geheimen Ober-Hofbuchdruckerei*, Complete text at Google Books

## Παραπομπές


Κατηγορία:Οίκος των Χοεντσόλερν
Σκοπιά Φλώρινας

Η **Σκοπιά** είναι χωριό της Περιφερειακής Ενότητας Φλώρινας στην Περιφέρεια Δυτικής Μακεδονίας, με πληθυσμό 563 κατοίκων (απογραφή 2011). Είναι κτισμένη σε μεσοσταθμικό υψόμετρο 700 μέτρα πάνω από την επιφάνεια της θάλασσας, σε οδική απόσταση μόλις δύο χιλιομέτρων νότια από την πόλη της Φλώρινας, αλλά σε ξεχωριστή κοιλάδα (οι δύο οικισμοί δεν είναι ορατοί ο ένας από τον άλλον). Το παλαιό (μέχρι το 1928) όνομα της Σκοπιάς ήταν **Άνω Νεβολιάνη** και πριν τον 19ο αιώνα απλώς **Νεβολιάνη**.

## Γεωγραφία-δημογραφία
Οι γεωγραφικές συντεταγμένες της Σκοπιάς είναι πλάτος 40°46΄ Βόρειο και μήκος 21°24,5΄ Ανατολικό. Κοντινότερος οικισμός είναι η Φλώρινα, ενώ συνεχίζοντας τον δρόμο προς τα νοτιοανατολικά βρίσκουμε μετά από 4 χιλιόμετρα τον Τροπαιούχο.

Διοικητικά η Σκοπιά υπάγεται σήμερα στην ομώνυμη τοπική κοινότητα (της οποίας αποτελεί τον μοναδικό οικισμό), της Δημοτικής Ενότητας Φλώρινας του Δήμου Φλώρινας, στην Περιφερειακή Ενότητα Φλώρινας της Περιφέρειας Δυτικής Μακεδονίας. Παλαιότερα, αντίστοιχα, ήταν έδρα ομώνυμης κοινότητας, της Επαρχίας και Νομού Φλωρίνης. Ο ταχυδρομικός κώδικας της Σκοπιάς είναι 53100. 

Η εξέλιξη του πληθυσμού της Σκοπιάς Φλώρινας στις επίσημες απογραφές φαίνεται στον παρακάτω πίνακα.

## Ιστορικά στοιχεία
Είναι πολύ παλαιός οικισμός, δημιουργημένος πιθανότατα κατά την τελευταία περίοδο της Βυζαντινής Αυτοκρατορίας, αρχικώς στην είσοδο της κοιλάδας. Στις αρχές του 19ου αιώνα ο Ν. Νικολάου, αντιπρόσωπος του χωριού, πήγε και ζήτησε από τον Πασά των Ιωαννίνων, στον οποίο υπαγόταν το χωριό, την άδεια να μεταφερθεί τα χωριό στα ενδότερα, άδεια που έλαβε από τον Αλή Πασά, αφού τον εμπιστεύτηκε ο Αληπασάς. Ο κυριότερος λόγος ήταν η ασφάλεια των κατοίκων: Από εκεί περνούσε ο δρόμος από Μοναστήριο για Καστοριά και Γιάννενα, και κάθε τόσο περιστασιακοί επιδρομείς λήστευαν και λεηλατούσαν τους κατοίκους. Το παλιό χωριό λοιπόν εγκαταλείφθηκε και κτίσθηκαν δύο οικισμοί προς το εσωτερικό της μικρής κοιλάδας: Ο ένας στην περιοχή Τσετιρόκι, που μετά από λίγα χρόνια εγκαταλείπεται, και ο άλλος εκεί που είναι η Σκοπιά σήμερα. Τότε ονομάσθηκε *Άνω* Νεβολιάνη. Η μεταφορά του οικισμού   πρέπει να είχε θετικά αποτελέσματα στην ασφάλεια και την οικονομία. Μόνο οι Γκέγκηδες συνέχιζαν να κάνουν επιδρομές και να δημιουργούν προβλήματα. Το χωριό στη νέα του τοποθεσία σιγά σιγά μεγάλωσε, καθώς εγκαταστάθηκαν και Τούρκοι, που δημιούργησαν το δικό τους «μαχαλά» (συνοικία), «το Τζαμί», όπως έμεινε γνωστό από το τζαμί με τον μιναρέ του, που καταστράφηκε το 1928. Το 1886 αναφέρεται ως **Άνω Ντολιάν** με 1.150 Χριστιανούς και 440 Μουσουλμάνους κατοίκους. Κατά την ανταλλαγή πληθυσμών έφυγαν 59 οικογένειες Μουσουλμάνων (350 άτομα) και ήρθαν 25 οικογένειες προσφύγων: τρεις από τη Θράκη και 22 από τη Μικρά Ασία.

Στο χωριό δραστηριοποιείται ο Πολιτιστικός Σύλλογος «Αμύντας».

## Παραπομπές


## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* Πελαγίδης, Ε.: *Η αποκατάσταση των προσφύγων στη Δυτική Μακεδονία*, εκδ. Κυριακίδη, Θεσσαλονίκη 1993

## Εξωτερικοί σύνδεσμοι
* Η Σκοπιά την άνοιξη

Σκοπια
Σκοπια
Φέρντιναντ φον Λίντεμαν

Ο **Καρλ Λούις Φέρντιναντ φον Λίντεμαν** (, 12 Απριλίου 1852 &ndash; 6 Μαρτίου 1939) ήταν Γερμανός μαθηματικός, γνωστός για την απόδειξή του (δημοσιεύθηκε το 1882), ότι ο ''π'' είναι υπερβατικός αριθμός, δηλαδή δεν είναι ρίζα κάποιας μη-μηδενικής πολυωνυμικής εξισώσεως με συντελεστές ρητούς αριθμούς.

## Βιογραφικά στοιχεία
Ο Λίντεμαν γεννήθηκε στο Αννόβερο, τότε πρωτεύουσα του ομώνυμου βασιλείου. Ο πατέρας του, που επίσης ονομαζόταν Φέρντιναντ, δίδασκε νεότερες γλώσσες σε ένα γυμνάσιο της πόλεως, ενώ η μητέρα του, Εμιλίε Κρούσιους (Emilie Crusius), ήταν κόρη του διευθυντή του γυμνασίου. Η οικογένεια μετακόμισε αργότερα στο Σβερίν, όπου ο νεότερος Φέρντιναντ πήγε σχολείο.

Αργότερα σπούδασε μαθηματικά στα Πανεπιστήμια του Γκέτινγκεν, του Ερλάνγκεν και του Μονάχου. Στο Ερλάνγκεν πήρε διδακτορικό, υπό την επίβλεψη του Φέλιξ Κλάιν, με θέμα τις μη ευκλείδειες γεωμετρίες. Στη συνέχεια ο Λίντεμαν δίδαξε στο Πανεπιστήμιο του Βύρτσμπουργκ και στο Πανεπιστήμιο του Φράιμπουργκ. Κατά τη θητεία του στο δεύτερο, εκπόνησε την απόδειξη ότι ο *π* είναι υπερβατικός αριθμός (Θεώρημα Λίντεμαν-Βάιερστρας). Μετά το Φράιμπουργκ, ο Λίντεμαν μετακλήθηκε στο Πανεπιστήμιο του Καίνιγκσμπεργκ. Εκεί ο Λίντεμαν υπήρξε ο επιβλέπων καθηγητής για τις διδακτορικές διατριβές των μαθηματικών Ντάβιντ Χίλμπερτ, Χέρμαν Μινκόφσκι και Άρνολντ Σόμμερφελντ.

## Η απόδειξη της υπερβατικότητας του ''π''
Το 1882 ο Λίντεμαν δημοσίευσε την εργασία για την οποία είναι κυρίως γνωστός, την απόδειξη της υπερβατικότητας του ''π''. Οι μέθοδοί του ήσαν παρόμοιες με εκείνες που είχε εφαρμόσει εννέα χρόνια νωρίτερα ο Σαρλ Ερμίτ για να αποδείξει ότι ο αριθμός ''e'', η βάση των φυσικών λογαρίθμων, είναι υπερβατικός. Πριν τη δημοσίευση της αποδείξεως του Λίντεμαν ήταν ήδη γνωστό ότι *αν* ο *π* ήταν υπερβατικός, τότε θα ήταν αδύνατο να τετραγωνισθεί ο κύκλος με κανόνα και διαβήτη. Το αρχαίο αυτό ζήτημα βρήκε έτσι την οριστική απάντησή του.

## Παραπομπές


## Εξωτερικοί σύνδεσμοι
* 
* Lindemann, F.: Η απόδειξη της υπερβατικότητας του ''π'', *Mathematische Annalen*, τόμος 20 (1882), σσ.&nbsp;213-225

Κατηγορία:Γερμανοί μαθηματικοί
Κατηγορία:Μαθηματικοί του 19ου αιώνα
Κατηγορία:Μαθηματικοί του 20ού αιώνα
Κατηγορία:Πι
Οπστίνα

Ο **Οπστίνα** (Opština, Obshtina, Občina ή Općina, Κυριλλικό: општина ή община) είναι ένας σλαβικός όρος διοικητικής διαίρεσης, ο οποίος μεταφράζεται συνήθως ως δήμος στα Ελληνικά. Χρησιμοποιείται από τις ακόλουθες χώρες:

}
|**општина**, opština (η λέξη είναι σε χρήση μόνο από τους Σέρβους στο Βόρειο Κοσσυφοπέδιο)
| &nbsp;
|oпштине, opštine
|Δήμοι του Κοσσυφοπέδιου (Αλβανικά: Bashkia) (1ο επίπεδο)
|-
| Μαυροβούνιο
|**opština, општина** (Μαυροβουνιακά και Σερβικά)  Bashkia (Αλβανικά - μη σλαβική γλώσσα)
| &nbsp;
|opštine, oпштине
|Δήμοι του Μαυροβουνίου (1ο επίπεδο)
|-
| Ρωσία
|**община**, ομπστσίνα (Ρωσικά)
| &nbsp;
|общины, obšchiny
|κοινότητα
|-
| Σερβία
|**општина** (Σερβικά)  **opština** (Σερβοκροατικά)
| &nbsp;
|**oпштине** (Σερβικά)  **opštine** (Σερβοκροατικά)
|Δήμοι της Σερβίας (2ο επίπεδο)
|-
| Σλοβενία
|**občina** (Σλοβενικά)
|**občini**
|**občine**
|Δήμοι της Σλοβενίας (1ο επίπεδο)
|}

## Σημειώσεις

## Αναφορές


Κατηγορία:Είδη διοικητικών διαιρέσεων